Ball i música tradicional valenciana en el Folkasagunt 2020
03 de novembre 2020

![Imagen 1](/media/nynpcnxo/99_mini_cartel_folkasagunt.jpg)

El pròxim dissabte, 7 de novembre, el Centre Cultural Mario Monreal acollirà a les 19.30 hores, el Folkasagunt 2020, un espectacle de música i ball tradicional valencià que forma part de la programació de tardor de la regidoria de Cultura. L'espectacle tindrà una duració aproximada de 100 minuts i l'entrada, que és per tots els públics, té un preu de 9 euros.

  

El grup saguntí Germans Caballer, com a amfitrió, ha preparat una actuació única amb un fil conductor que fa que cada any siga una edició especial. Des de 2014, el Folkasagunt reunix el grup saguntí amb un convidat de l'àmbit de la música tradicional valenciana. Enguany compartiran escenari amb el saguntí Hilari Alonso, membre del Grup de Danses Baladre des de fa més de dues dècades, és cantador habitual en nits d’albaes, i també en rondalles i saraus. Ha sigut l'artífex de la introducció de la cançó tradicional en la música festera de Moros i Cristians.

  

L'any 2014 va participar en el disc Ja ve Nadal, de Pep Gimeno Botifarra, amb qui va tornar a gravar a l'any següent en el disc Home romance. L'any 2017 va col·laborar en el disc Fok, del músic basc Kepa Junkera, i a partir d'aquell moment va començar a acompanyar-lo en directe.

Tota aquella persona interessada en reservar la seua entrada pot fer-ho ja a través del portal [servientradas](https://www.servientradas.com/espectaculo/AYUNTAMIENTO_DE_SAGUNTO/3/folkasagunt-germans-caballer-i-hilari-alonso.html).  

![](/media/jeznqrba/99_cartel_folksagunt.jpg)  

  
  

​

*   [](http://www.facebook.com/sharer.php?u=https://aytosagunto.es/va/actualitat/ball-i-musica-tradicional-valenciana-en-el-folkasagunt-2020/ "Facebook")
*   [](http://twitter.com/share?url=https://aytosagunto.es/va/actualitat/ball-i-musica-tradicional-valenciana-en-el-folkasagunt-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ball-i-musica-tradicional-valenciana-en-el-folkasagunt-2020/ "Linked In")
*   [](mailto:?body=https://aytosagunto.es/va/actualitat/ball-i-musica-tradicional-valenciana-en-el-folkasagunt-2020/)